Subject: TEAVITUS: Kaitseväe õppuse Pikne lahinglaskmistest Rutja harjutusväljal 29. ja 30. septembril 2025
From: "[email-masked]" <[email-masked]>
To: "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>
Date: Tue, 16 Sep 2025 08:25:28 +0000

Tere
Teavitame Teid, et 29. ja 30.septembril korraldab Kaitsevägi õppuse Pikne raames Rutjal helikopteritelt meresihtmärkide laskmised.
Harjutus hõlmab maa-ala Rutja ümbruses ja harjutuse piirkonda julgestavad kaitseväelased, kes tagavad, et ohualas ei viibiks kõrvalisi isikuid ja veesõidukeid. Ohuala ümbrus on märgistatud vastavate viitadega, piirkonnas võib kohata kaitseväelaseid ja kaitseväe sõidukeid.
Laskmised algavad mõlemal päeval hommikul kell 9 ja kestavad terve päeva. Laskmiste ajal toimuvad piirkonnas helikopterite madallennud ja piirkonnas võib olla tavapärasest rohkem müra. Sellega seoses palub kaitseväegi kohalike elanike mõistvat suhtumist harjutusse ja seda julgestavatesse kaitseväelastesse.
Õppusest Pikne võtavad osa nii maaväe, õhuväe kui mereväe üksused, kaasatud on mitmed Kaitseliidu ja kaitseväe üksused ning nii Eestis teeniva NATO mitmerahvuselise lahingugrupi kui  õppuste ajaks siia lähetatud liitlased.
Kaks nädalat kestev õppus Pikne toob endaga kaasa liitlasvägede saabumise, aktiivse õhutegevuse ja suurenenud kaitseväe ning liitlaste kohalolu Eestis ning Soome lahel.
18.septembrist kuni 2.oktoobrini toimuva õppuse põhitegevused toimuvad Põhja-, Lõuna- ja Lääne-Eestis ning selle raames harjutab NATO oma vägede kiiret siirmist konfliktipiirkonda, nende integreerimist mitmerahvuselisse lahingugruppi Eestis ning omavahelist koostööd ohu tõrjumiseks nii maal, õhus kui merel.
Õppuse vältel toimuvad madallennud ning kasutatakse erinevaid imitatsioonivahendeid, sealhulgas paukpadruneid. Rasketehnika, lennuvahendite ja imitatsioonivahendite kasutamine võib tekitada tavapärasest rohkem müra. Kuna valjud helid võivad häirida nii lapsi kui koduloomi, palub kaitsevägi hoida võimalusel õppuste piirkondades mürapelglikud loomad siseruumides ning selgitada lastele toimuva põhjust. Lisaks kehtestatakse õppuse piirkonnas ajutised lennupiirangud.
Lisaks on kahe nädala vältel teedel liikumas tavapärasest rohkem kaitseväe tehnikat ning kolonne, mistõttu loodab kaitsevägi kaasliiklejate kannatlikkusele ja mõistvale suhtumisele.
Kaitsevägi annab endast parima, et kasutada õppuse alasid heaperemehelikult ja mõjutada nii vähe kui võimalik õppuse ajal tavapärast argielu.

NB! Palume teil teavitamise eesmärgil jagada käesolevat infot ka oma asutuse sotsiaalmeedia kanalites ja väljaannetes.

Lugupidamisega,

Kaitsevägi

Eero Salmann
kapten
Eesti Kaitsevägi

*** AMETIALASEKS KASUTAMISEKS ***
Selles e-kirjas sisalduv teave (kaasa arvatud manused) on mõeldud ametialaseks kasutamiseks ning seda võivad kasutada vaid e-kirja adressaadid. E-kirjas sisalduvat teavet ei tohi ilma saatja selgelt väljendatud loata edasi saata ega mistahes viisil kõrvalistele isikutele avaldada. Juhul, kui Te olete saanud käesoleva e-kirja eksituse tõttu, teavitage sellest koheselt saatjat ning kustutage e-kiri oma arvutist.

This e-mail and any attachments may contain sensitive and privileged information. If you are not the intended recipient, please notify the sender immediately by return e-mail, delete this e-mail and destroy any copies. Any dissemination or use of this information by a person other than the intended recipient is unauthorized and may be illegal.

*** AMETIALASEKS KASUTAMISEKS ***
Selles e-kirjas sisalduv teave (kaasa arvatud manused) on mõeldud ametialaseks kasutamiseks ning seda võivad kasutada vaid e-kirja adressaadid. E-kirjas sisalduvat teavet ei tohi ilma saatja selgelt väljendatud loata edasi saata ega mistahes viisil kõrvalistele isikutele avaldada. Juhul, kui Te olete saanud käesoleva e-kirja eksituse tõttu, teavitage sellest koheselt saatjat ning kustutage e-kiri oma arvutist.

This e-mail and any attachments may contain sensitive and privileged information. If you are not the intended recipient, please notify the sender immediately by return e-mail, delete this e-mail and destroy any copies. Any dissemination or use of this information by a person other than the intended recipient is unauthorized and may be illegal.